CELEX: 32014D0807
Language: ro
Date: 2014-11-17 00:00:00
Title: 2014/807/UE: Decizia de punere în aplicare a Comisiei din 17 noiembrie 2014 privind aplicarea anumitor măsuri provizorii de protecție împotriva gripei aviare înalt patogene de subtip H5 în Regatul Unit [notificată cu numărul C(2014) 8751]  Text cu relevanță pentru SEE

19.11.2014   
               
               
                  RO
               
               
                  Jurnalul Oficial al Uniunii Europene
               
               
                  L 332/41
               
            
         DECIZIA DE PUNERE ÎN APLICARE A COMISIEI
         din 17 noiembrie 2014
         privind aplicarea anumitor măsuri provizorii de protecție împotriva gripei aviare înalt patogene de subtip H5 în Regatul Unit
         
            
               [notificată cu numărul C(2014) 8751]
            
         
         (Numai textul în limba engleză este autentic)
         (Text cu relevanță pentru SEE)
         
            (2014/807/UE)
         
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (3),
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (3),
         întrucât:
         
                     (1)
                  
                  
                     Gripa aviară este o boală infecțioasă virală a păsărilor, inclusiv a celor de curte. Infecția cu virusurile gripei aviare la păsările domestice cauzează două forme principale ale acestei boli, care se deosebesc prin virulența lor. Forma slab patogenă provoacă în general doar simptome ușoare, în timp ce forma înalt patogenă determină rate foarte mari ale mortalității la majoritatea speciilor de păsări de curte. Boala respectivă poate avea un impact sever asupra profitabilității sectorului creșterii păsărilor de curte.
                  
               
                     (2)
                  
                  
                     Gripa aviară afectează în principal păsările, dar în anumite condiții pot apărea infecții și la om, cu toate că riscul este în general foarte mic.
                  
               
                     (3)
                  
                  
                     În cazul apariției unui focar epidemic de gripă aviară, există riscul ca agentul patogen să se răspândească la alte exploatații unde se află păsări de curte sau alte păsări ținute în captivitate. Prin urmare, focarul se poate răspândi de la un stat membru la altul sau la țări terțe, prin intermediul comerțului cu păsări vii sau cu produse derivate de la acestea.
                  
               
                     (4)
                  
                  
                     Directiva 2005/94/CE a Consiliului (3) stabilește anumite măsuri preventive privind supravegherea și depistarea timpurie a gripei aviare, precum și măsurile minime de control de aplicat în cazul apariției unui focar de gripă aviară la păsările de curte sau la alte păsări ținute în captivitate. Directiva respectivă prevede stabilirea unor zone de protecție și de supraveghere în eventualitatea apariției unui focar de gripă aviară înalt patogenă.
                  
               
                     (5)
                  
                  
                     Regatul Unit a notificat Comisiei apariția unui focar de gripă aviară înalt patogenă de subtip H5 într-o exploatație de pe teritoriul său, exploatație în care se află păsări de curte sau alte păsări ținute în captivitate, și a luat imediat măsurile necesare în temeiul Directivei 2005/94/CE, inclusiv stabilirea de zone de protecție și de supraveghere.
                  
               
                     (6)
                  
                  
                     Comisia, în colaborare cu Regatul Unit, a examinat măsurile respective și a constatat că limitele zonelor de protecție și de supraveghere stabilite de către autoritatea competentă din acest stat membru se află la o distanță suficient de mare de exploatația în care a fost confirmat focarul.
                  
               
                     (7)
                  
                  
                     Pentru a preveni orice perturbări inutile ale comerțului din Uniune și pentru a evita impunerea de către țări terțe a unor bariere nejustificate în calea comerțului, este necesară definirea rapidă, la nivelul Uniunii și în colaborare cu statul membru respectiv, a zonelor de protecție și de supraveghere stabilite în Regatul Unit.
                  
               
                     (8)
                  
                  
                     Prin urmare, până la următoarea reuniune a Comitetului permanent pentru plante, animale, produse alimentare și hrană pentru animale, zonele de protecție și de supraveghere din Regatul Unit în care sunt aplicate măsurile zoosanitare de combatere a bolii, astfel cum sunt prevăzute în Directiva 2005/94/CE, ar trebui să fie definite în anexa la prezenta decizie, iar durata regionalizării respective ar trebui să fie stabilită.
                  
               
                     (9)
                  
                  
                     Prezenta decizie urmează să fie reexaminată în cadrul următoarei reuniuni a Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Regatul Unit se asigură că zonele de protecție și de supraveghere stabilite în conformitate cu articolul 16 alineatul (1) din Directiva 2005/94/CE cuprind cel puțin zonele de protecție și de supraveghere prezentate în părțile A și B ale anexei la prezenta decizie.
         
         
            Articolul 2
            Prezenta decizie se aplică până la 22 decembrie 2014.
         
         
            Articolul 3
            Prezenta decizie se adresează Regatului Unit al Marii Britanii și Irlandei de Nord.
         
         
            Adoptată la Bruxelles, 17 noiembrie 2014.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 395, 30.12.1989, p. 13.
         
            (2)  JO L 224, 18.8.1990, p. 29.
         
            (3)  Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (JO L 10, 14.1.2006, p. 16).
      
      
         
            ANEXĂ
            PARTEA A
            Zona de protecție, astfel cum este menționată la articolul 1:
            
                        ISO Cod de țară
                     
                     
                        Stat membru
                     
                     
                        Cod
                        (dacă este disponibil)
                     
                     
                        Denumire
                     
                  
                        UK
                     
                     
                        Regatul Unit
                     
                     
                        Cod ADNS
                     
                     
                        Zona care cuprinde
                     
                  
                         
                     
                     
                         
                     
                     
                        00053 
                     
                     
                        Partea din East Riding of Yorkshire care se află într-un cerc cu raza de 3 kilometri, centrată pe coordonatele cu referința TA0654959548. Referința coordonatelor aparține Ordnance Survey Landranger scara 1:100 000 .
                     
                  PARTEA B
            Zona de supraveghere, astfel cum este menționată la articolul 1:
            
                        ISO Cod de țară
                     
                     
                        Stat membru
                     
                     
                        Cod
                        (dacă este disponibil)
                     
                     
                        Denumire
                     
                  
                        UK
                     
                     
                        Regatul Unit
                     
                     
                        Cod ADNS
                     
                     
                        Zona care cuprinde
                     
                  
                         
                     
                     
                         
                     
                     
                        00053 
                     
                     
                        Zona din partea East Riding of Yorkshire care se află în exteriorul zonei descrise în zona de protecție și în interiorul cercului cu raza de 10 kilometri, centrată pe coordonatele cu referința TA0654959548. Referința coordonatelor aparține Ordnance Survey Landranger scara 1:100 000 .